CELEX: 62021CN0180
Language: mt
Date: 2021-03-23 00:00:00
Title: Kawża C-180/21: Talba għal deċiżjoni preliminari mressqa mill-Administrativen sad – Blagoevgrad (il-Bulgarija) fit-23 ta’ Marzu 2021 – VS vs Inspektor v Inspektorata kam Visshia sadeben savet

31.5.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 206/19
            
         
      Talba għal deċiżjoni preliminari mressqa mill-Administrativen sad – Blagoevgrad (il-Bulgarija) fit-23 ta’ Marzu 2021 – VS vs Inspektor v Inspektorata kam Visshia sadeben savet
      (Kawża C-180/21)
      (2021/C 206/24)
      Lingwa tal-kawża: il-Bulgaru
      
         Qorti tar-rinviju
      
      Administrativen sad – Blagoevgrad
      
         Partijiet fil-kawża prinċipali
      
      
         Rikorrent: VS
      
         Konvenut: Inspektor v Inspektorata kam Visshia sadeben savet
      
         Domandi preliminari
      
      
                  1)
               
               
                  L-Artikolu 1(1) tad-Direttiva (UE) 2016/680 tal-Parlament Ewropew u tal-Kunsill tas-27 ta’ April 2016 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-awtoritajiet kompetenti għall-finijiet tal-prevenzjoni, l-investigazzjoni, is-sejbien jew il-prosekuzzjoni ta’ reati kriminali jew l-eżekuzzjoni ta’ pieni kriminali, u dwar il-moviment liberu ta’ tali data, u li tħassar id-Deċiżjoni Qafas tal-Kunsill 2008/977/ĠAI (1) għandu jiġi interpretat fis-sens li, meta jippreżenta l-għanijiet ta’ “prevenzjoni, l-investigazzjoni, is-sejbien jew il-prosekuzzjoni ta’ reati kriminali” bħala lista, qiegħed jirreferi għal aspetti tal-istess għan ġenerali?
               
            
                  2)
               
               
                  Id-dispożizzjonijiet tar-Regolament (UE) 2016/679 tal-Parlament Ewropew u tal-Kunsill tas-27 ta’ April 2016 dwar il-protezzjoni tal-persuni fiżiċi fir-rigward tal-ipproċessar ta’ data personali u dwar il-moviment liberu ta’ tali data, u li jħassar id-Direttiva 95/46/KE (2) huma applikabbli fil-konfront tal-uffiċċju tal-prosekutur pubbliku tar-Repubblika tal-Bulgarija, minħabba l-ġbir ta’ informazzjoni dwar persuna, fil-kapaċità tiegħu ta’ “kontrollur” fis-sens tal-punt 8 tal-Artikolu 3 tad-Direttiva 2016/680, marbuta mal-kompilazzjoni ta’ fajl quddiem il-prosekutur għall-verifika ta’ data dwar reat imwettaq u użata fid-difiża ta’ din il-persuna quddiem il-qorti bħala parti fi proċeduri ċivili, f’sitwazzjoni fejn jiġi kkomunikat il-fatt li tkun qiegħda tiġi kkompilata din l-informazzjoni jew f’sitwazzjoni fejn jiġu kkomunikati elementi minn din l-informazzjoni?
               
            
                  2.1)
               
               
                  Fil-każ ta’ risposta fl-affermattiv għal din id-domanda:
                  L-espressjoni “interessi leġittimi” użata fl-Artikolu 6(1)(e) tar-Regolament 2016/679 għandha tiġi interpretata fis-sens li tkopri l-komunikazzjoni sħiħa jew parzjali ta’ informazzjoni dwar persuna, miġbura fil-kuntest tal-kompilazzjoni ta’ fajl quddiem il-prosekutur għall-finijiet ta’ prevenzjoni, investigazzjoni, sejbien jew prosekuzzjoni ta’ reati kriminali, f’sitwazzjoni fejn tintuża fid-difiża tal-kontrollur bħala parti fi proċeduri ċivili u fejn ikun eskluż il-kunsens tas-suġġett tad-data?
               
            
         (1)  ĠU 2016, L 119, p. 89, rettifika fil-ĠU 2018, L 127, p. 6.
      
         (2)  ĠU 2016, L 119, p. 1, rettifika fil-ĠU 2018, L 127, p. 2.